Атырауда 13 мектеп пен 12 балабақша директорының лауазымдық орны бос тұр
DATE: 11:46, 27 Шілде 2023 | GMT +5
TITLE: Атырауда 13 мектеп пен 12 балабақша директорының лауазымдық орны бос тұр
URL: https://kaz.inform.kz/news/atyrauda-13-mektep-pen-12-balabaksha-direktorynyn-lauazymdyk-orny-bos-tur_a4094534/
META: DATE: 11:46, 27 Шілде 2023 | GMT +5
TOTAL WORDS: 176
AUTHOR(S):
TEXT: Облыстық Білім басқармасының баспасөз қызметінің мәліметінше, бірінші басшылардың бос лауазымдық орнына конкурс жарияланған. Қазір Атырау қаласындағы жалпы білім беретін 13 мектепке тұрақты жұмыс істейтін директор қажет. Сол себептен №5 Ғ. Мүсірепов атындағы орта мектеп, №11 Ы. Алтынсарин атындағы орта мектеп, №2 Ж. Нәжімеденов атындағы орта мектеп, Жамбыл атындағы орта мектеп, IT мектеп-лицейі, Ғ. Мұратбаев атындағы орта мектеп, №19 Қ. Сәтпаев атындағы мектепгимназия, №37 орта мектеп, №15 Абай атындағы орта мектеп, №24 орта мектеп, И. Тайманов атындағы орта мектеп, №6 М. Мөңкеұлы атындағы орта мектеп, №17 мектеп-лицейі директорының бос лауазымдық орнына конкурс жарияланып отыр. Сондай-ақ Атырау қаласының аумағында орналасқан 12 балабақшаға басшылық жасайтын директор іздеп жатыр. Мәселен, №26 «Жұлдыз», «№24 «бақытты балалық шақ», №12 «Үміт», №36 Нұрәлем», №38 «Аққайың», №54 «Айгүл», №33 «Көркемай», №10 «Құлыншақ», №43 «Арман», №29 «Нұрсая», «№25 «Еркемай» бөбекжай-бақшасы», №20 «Алтын балық» сөйлеу тілінде күрделі құбылыстары бар балаларға арналған арнайы балабақшасына бірінші басшы қажеттігі туындап тұр. Бос лауазымдық орындарға құжат қабылдау конкурс жарияланғаннан бастап 7 күн ішінде қабылданады. Еске сала кетелік, бұған дейін Атырау облысында 31 орта мектепте директордың орны бос тұрғанын жазған болатынбыз
